វិទ្យាល័យព្រះស៊ីសុវត្ថិ

វិទ្យាល័យព្រះស៊ីសុវត្ថិ ជាវិទ្យាលយ័មួយនៅក្នុងចំកណ្តាលបេះដូងរាជធានីភ្នំពេញ, ព្រះរាជាណាចក្រកម្ពុជា។ អនុវិទ្យាល័យនេះ​ត្រូវបានគេបង្កើតនៅឆ្នាំ​ ១៨៧៣ ហើយនៅឆ្នាំ ១៩៣៣ ប្រែទៅជាវិទ្យាល័យ​រហូតមកដល់សព្វថ្ងៃនេះ។ ប្រវត្តិ​ ក្រោម​ការ​ផ្តួច​ផ្តើម​របស់​លោក​ហ្រ្វង់ស្វ័រ​ហ្វុងតែន សាលា​ទំនើប​ដំបូង​គេ​ត្រួវ​បាន​បង្កើត​នៅ​ឆ្នាំ​១៨៧៣។ សាលា​នេះ​ជា​សាលា​បារាំងសេស​Ecole du Protectorat (សាលារាជការអាណាព្យាបាល)នៅ​រាជធានី​ភ្នំពេញ។ សាលា​នេះ​ត្រូវ​បាន​គេ​ប្តូរ​ឈ្មោះ​ទៅ​ជា​Collège du Protectoratអនុវិទ្យាល័យរាជការអាណាព្យាបាល)នៅ​ឆ្នាំ​១៨៩៣ បន្ទាប់​មក​Collège Sisowath អនុវិទ្យាល័យ​ស៊ីសុវត្ថិ​នៅ​ឆ្នាំ១៩០៥។ អនុវិទ្យាលយ័​នេះ​សម្រាប់​បំពាក់​បំប៉ន​ចំណេះ​ដឹង​សិស្សដើម្បី​បម្រើការ​នៅ​ក្នុង​​ស្ថាប័ន​​រាជការ​​អាណានិគមនិយម​បារាំងសេស​ផ្នែក​យុត្តិធម៌និង​ផ្នែក​រដ្ឋបាល​។ នៅ​ឆ្នាំ១៩៣៣ អនុវិទ្យាល័យ​ស៊ីសុវត្ថិ​បាន​ប្រែ​ក្លាយ​ទៅ​ជាវិទ្យាល័យព្រះស៊ីសុវត្ថិ។ សិស្សានុសិស្ស​ជាតិ​កម្ពុជា​បាន​បញ្ចប់​ការសិក្សា​លើក​ដំបូង​នៅ​វិទ្យាល័យ​នេះ​នៅ​ក្នុង​ឆ្នាំ១៩៣៩។ មាន​តែ​សិស្ស​ចំនួន​១៤៤​ប៉ុណ្ណោះ​ដែល​បាន​បញ្ចប់​សញ្ញបត្រ​ទុតិយភូមិ​នៅ​ឆ្នាំ១៩៥៤។ ក្រសួងអប់រំ​កាល​ណោះ​បាន​ព្យាយាម​បញ្ចូល​ការប្រើប្រាស់ភាសាខ្មែរនៅគ្រប់ថ្នាក់​ដែល​កាល​នោះ​ វិទ្យាល័យព្រះស៊ីសុវត្ថិ​បាន​ចាប់​ផ្តើម​នៅ​កំឡុង​ឆ្នាំ១៩៦៧។ នៅ​ជំនាន់សាធារណរដ្ឋខែ្មរវិទ្យាល័យ​នេះ​ត្រូវ​បាន​គេ​ប្តូរ​ឈ្មោះ​២ដង ៖​ លើក​ទី​១ វិទ្យាល័យ៩តុលា នៅ​ឆ្នាំ​១៩៧០ បន្ទាប់​មក​នៅ​ក្រោយ​ថ្ងៃ​ប្រកាស​សាធារណរដ្ឋ​ខ្មែរ ក៏​ប្តូរ​ឈ្មោះ​ទៅ​ជា វិទ្យាល័យ ភ្នំដូនពេញ នៅ​ក្នុង​ឆ្នាំ​១៩៧៤។ ក្រោម​របបកម្ពុជាប្រជាធិបតេយ្យ​ វិទ្យាល័យ​នេះ​បាន​ប្រែ​ក្លាយ​ជា​សាលា​អង្គលីលេខ។​ បុគ្គលិក​សិក្សា គ្រូបង្រៀន​ សិស្ស​ត្រូវ​បាន​បណ្តេញ​ចេញ​​ហើ់យ​ជំលៀស​ទៅ​តាម​សហករណ៍​ជនបទផ្សេងៗ​ហើយ​មួយ​ចំនួន​ត្រូវ​បាន​សម្លាប់។ ក្រោយ​ថ្ងៃ​៧មករា រដ្ឋាភិបាលសាធារណរដ្ឋប្រជាមានិតកម្ពុជា បាន​បើក​សាលា​នេះ​ឡើង​វិញ។ វិទ្យាល័យ​នេះ​បាន​បើក​ជា​ផ្លូវការ​នៅ​ថ្ងែ​ទី២១មករា​ឆ្នាំ១៩៨០ហើយ​បន្ត​រក្សា​ឈ្មោះ​រហូត​ដល់​ឆ្នាំ ១៩៩៣​​ទើប​ក្រសួង​អប់រំ​ស្នើ​ឲ្យ​ប្តូរ​ទៅ​ឈ្មោះ​ដើម​វិញ​ដើម្បី​រក្សា​កេរ​តំណែល​ប្រវត្តិសាស្រ្ត។ ទីតាំងនិងហេដ្ឋារចនាសម្ព័ន្ធ វិទ្យាល័យព្រះស៊ីសុវត្ថិមានទំហំ៤ហិចតា​ ខាងលិចទល់វិថីប៉ាស្ទ័រ(ផ្លូវ៥១) ខាងជើងទល់វិថីមគ្គមង្គលសុវណ្ណ(ផ្លូវ១៧៨) ខាងត្បូងទល់វិថី កែវ ជា(ផ្លូវ១៨៤) និងខាងកើតទល់មហាវិថីព្រះនរោត្តម។ វិទ្យាល័យនេះមានអាគារសិក្សា១០ខ្នង អាគាររោងជាង១ អាហារដ្ឋាន២ តារាងបាល់ធំ១ តារាងបាល់បោះ១ តារាងបាល់ទះ២ តារាងបោះប៊ូល១ និងអាគារទីចាត់ការ១ ដែលមានសោភណភាពបែបឥទ្ធិពលបារាំងសេស។​ អតីតសិស្សសំខាន់ៗ អៀងសារី អៀង ធារិទ្ធ (ឈ្មោះ​កំណើត ខៀវ ធីរិទ្ធ) ខៀវ ប៉ុណ្ណារី ង្វៀង ធីវិញ នរោត្តម មុនីនាថសីហនុ នរោត្តម យុវនាថ ប៉ុល ពត វណ្ណ ម៉ូលីវណ្ណ ហង់​ ជួន ណារ៉ុន រាជ សម្បត្តិ រីម គីន ឯកសារយោង តំណភ្ជាប់ខាងក្រៅ Lycée Sisowath Alumni and Friends of Lycée Sisowath Archived 2008-04-30 at the វេយប៊ែខ ម៉ាស៊ីន.